Súradnice: 49°03′45″S 21°06′52″V﻿ / ﻿49,062500°S 21,114444°V﻿ / 49.062500; 21.114444

**Ostrovany** sú obec na Slovensku v okrese Sabinov.

Ostrovany ležia v šarišskom podoli na terase rieky Torysa v blízkosti okresného mesta Sabinov. Je to archeologická lokalita európskeho významu.

Dejiny
------

Chotár obce bol nepretržite osídlený od obdobia neolitu, o čom svedčia archeologické nálezy z tejto doby a nálezy z eneolitu, bronzovej a halštatskej doby, kniežacie hroby z rímskej doby a slovanské sídliskové nálezy.

Prvá písomná zmienka o obci je z roku 1248 ako saúčasť panstva hradu Šariš. Miestni obyvatelia sa zaoberali predovšetkým poľnohospodárstvom a ovocinárstvom.  

Od roku 1399 sa obec stala zemianskym majetkom, keď kráľ Žigmund daroval obec Petrovi zo Stretavy. Ostrovany vlastnili jeho potomkovia ešte aj v prvej polovici 16. storočia. V druhej polovici tohto storočia boli vlastníkmi obce najmä zemania z Bertotoviec, Kalnišťa a Šemše. Poslednými zemanmi boli Bánóovci, ktorí okrem pozemkov vlastnili aj kaštieľ v rokokovom slohu z polovice 18. storočia a kúriu. Kaštieľ bol upravovaný v prvej tretine 19. storočia. Zaujímavosťou je aj dendrologický park (10 ha) so vzácnymi drevinami založený touto rodinou v roku 1858, ktorý je tiež zapísaný v zozname kultúrnych pamiatok. Táto kultúrna pamiatka bola v rámci reštitúcií (ako aj ostatný majetok) v roku 1993 vrátená pôvodným majiteľom a v súčasnosti je značne zanedbaná.

Kostol
------

Dominantnou stavbou dediny je rímskokatolícky kostol, ktorý bol postavený v románskom slohu už krátko po založení obce. Neskôr v roku 1530 nadobudol aj prvky renesančnej stavby a v roku 1741 aj niektoré barokové znaky. Po požiari v roku 1851 sa výrazne zmenila veža (do takého tvaru, aký je v súčasnej dobe) a kostol dostal aj klasicistické prvky. Dostavba s rozšírením niektorých častí sa udiala v roku 1992. Kostol je zasvätený dvom svätcom - Kozmovi a Damiánovi. 

V roku 1920 bol pri kostole postavený pomník venovaný padlým občanom - vojakom v prvej svetovej vojne.

Kostol sv.Kozmu a Damiána
V Budapešti v múzeu umeleckých predmetov Szépmüvészeti sa nachádza gotická socha Panny Márie z kostola z čias okolo roku 1480.

V roku 2017 prešiel kostol rekonštrukciou interiéru.

Názov
-----

Ostrovjany (Osztropataka = Ostrovpataka) maďarské meno Osztópataka (Ostópataka). Osztó = deliaci, patak = potok „deliaci potok".
Obec Ostrovany mala počas svojho vývoja viacero názvov:

* 1248 Osztropotoka
* 1399 Ostropotak
* 1773 Ostrowjany
* 1786 Osstrawjani
* 1920 Ostrovany
* 1927 Ostroviany
* 1948 Ostrovany – ostroviansky, Ostrovanec, -ianka

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Ostrovany**

Panoráma Ostrovian
Panoráma Ostrovian

| * z
* d
* u
Obce okresu Sabinov (2 + 41) |
| --- |
| Mestá | 
* Lipany
* Sabinov

 |
| Ostatné obce | 
* Bajerovce
* Bodovce
* Brezovica
* Brezovička
* Červená Voda
* Červenica pri Sabinove
* Daletice
* Drienica
* Dubovica
* Ďačov
* Hanigovce
* Hubošovce
* Jakovany
* Jakubova Voľa
* Jakubovany
* Jarovnice
* Kamenica
* Krásna Lúka
* Krivany
* Lúčka
* Ľutina
* Milpoš
* Nižný Slavkov
* Olejníkov
* Oľšov
* Ostrovany
* Pečovská Nová Ves
* Poloma
* Ratvaj
* Ražňany
* Renčišov
* Rožkovany
* Šarišské Dravce
* Šarišské Michaľany
* Šarišské Sokolovce
* Tichý Potok
* Torysa
* Uzovce
* Uzovské Pekľany
* Uzovský Šalgov
* Vysoká

 |